**UPIS U PRVI RAZRED ŠK. GOD. 2025./2026.**

Poštovani roditelji budućih prvašića,

počinju prijave za upis u prvi razred u školsku godinu 2025./2026.

Školski obveznici za upis u 1. razred u školskoj godini 2025./2026. jesu sva **djeca rođena u razdoblju od 1. travnja 2018. godine do 31. ožujka 2019. godine** te sva djeca kojoj je u školskoj godini 2024./2025. odgođen upis u prvi razred osnovne škole.

Upisi u prvi razred osnovne škole provode se **elektroničkim putem, korištenjem Nacionalnoga informacijskog sustava upisa u osnovne škole.**

Roditelji će preko poveznice [**https://osnovne.e-upisi.hr**](http://osnovne.e-upisi.hr/) moći podnijeti prijavu za upis svoga djeteta u prvi razred osnovne škole, a rokovi za predaju zahtjeva za upis od strane roditelja su sljedeći:

* **predaja zahtjeva za redovni upis za djecu s teškoćama** – od 1.2. do 15.4.2025. (potrebno je da roditelji u sustav učitaju Nalaz i mišljenje Jedinstvenog tijela vještačenja ili najnovije specijalističke nalaze)
* **predaja zahtjeva za redovni upis** - od 15.2. do 15.3.2025.
* **predaja zahtjeva za prijevremeni upis** – od 15.2. do 31.3.2025.
* **predaja zahtjeva za privremeno oslobađanje od upisa** - od 15.2. do 31.3.2025.

U sustavu će roditeljima biti vidljivi opći podatci o djetetu te škola na čijoj se listi školskih obveznika nalazi prema mjestu prebivališta, odnosno boravišta. Po prijavi, roditelji će moći odabrati mogućnosti koje im se nude: redoviti upis, redoviti upis djeteta s teškoćama, prijevremeni upis u prvi razred, privremeno oslobađanje od upisa u prvi razred osnovne škole ili odabir druge škole od one kojoj pripada prema upisnome području.

S obzirom na to da se u sustav za elektroničke upise u osnovne škole ulazi preko portala e-Građani, molimo roditelje koji nemaju vjerodajnice za ulazak u portal da se jave školi kojoj pripadaju prema upisnom području koja će prijavu za upis njihovog djeteta izvršiti umjesto njih (obvezno ponijeti OIB oba roditelja i djeteta).

**Kontakt podaci za OŠ Ivana Kukuljevića Belišće su:**

* **telefon 031 663 175 (psihologinja) ili**
* **e-mail: strucnasluzbabelisce@gmail.com**